stanford-oval/wikipedia huggingface dataset:
אברנית הנשר

| אברנית הנשר |
| --- | --- |
 שרך האברנית הנשר
מיון מדעי
ממלכה:: צומח
מערכה:: שרכאים
מחלקה:: Pteridopsida
סדרה:: שרכיים
תת־סדרה:: Dennstaedtiineae
משפחה:: אברניתיים
סוג:: אברנית
מין:: אברנית הנשר
שם מדעי
 Pteridium aquilinum ‏Kuhn, 1879

אֶבְרָנִית הַנֶּשֶׁר (שם מדעי: Pteridium aquilinum) הוא שרך הנמנית עם משפחת האברניתיים והוא מין יחיד בסוגו, ולו שני תת-מינים צפוני ודרומי. תפוצתו גדולה מאוד ומגיעה כמעט לכלל חלקי תבל. ישראל הוא גבול התפוצה הדרומי באזור הממוזג, וגם השרך הגדל בה. דרומה יותר היא מופיעה רק באזור הטרופי.
מאפיינים

בתנאים טובים לגידול עשוי הצמח להתנשא לגובה שני מטר ויותר. צורת עליו טיפוסית לשרכים. העלה גדול מאוד ואורכו 40–100 ס"מ. הערות הוא מנוצה שלוש פעמים ויש בו מאות עלעלים ירוקים. באירופה כדי כך העלים מתים בסתיו, וצבעם החום צהוב נראה יפה להפליא באור השמש. בניגוד למרבית השרכים יכולה אברנית הנשר לצמוח גם במקומות יבשים יחסית. כושרו זה של הצמח נובע מהעובדה שהוא בעל קני שורש המעמיקים לחדור לקרקע.
עקב תפוצתו הרחבה לצמח זה נימצו שימוש לאורך השנים ברחבי העולם בין היתר באירופה השתמשו בצמח לצורכי ריפוד ברפתות. לפנים נהגו להשתמש בו גם לקירוי בניינים. אברנית הנשר נחשבת גם לצמח רעיל, שרעייה שלו עלולה להזיק לבקר, ואם זאת במזרח הרחוק מצאו דרך להפקת הרעלים ובכך להשתמש גם לצורכי מאכל ומרפא.
הערות שוליים

↑  אברנית הנשר, באתר פורטל הערכות הסיכון לטבע בישראל
↑  Pteridium aquilinum - Plant Finder, www.missouribotanicalgarden.org
↑  הבריטניקה החדשה לנוער, כרך 1, שנות התשעים, עמ' 31-32
↑  אברנית הנשר: פרחים מוגנים,בסכנת הכחדה,צמח רעיל, באתר www.wildflowers.co.il
| --- | --- |
בקרת זהויות :  NLI: 987013032670805171  LCCN: sh85108547  NDL: 00574146 
ערך זה הוא קצרמרבנושא בוטניקה. אתם מוזמנים לתרום לוויקיפדיה ו.
ג'פרי טמבור

| --- | --- |

 לידה:  8 ביולי 1944 (בן 80) סן פרנסיסקו, ארצות הברית 
 מדינה:  ארצות הברית 
 תקופת הפעילות:  מ-1972
 מקום לימודים:  אוניברסיטת ויין  תיכון אברהם לינקולן  אוניברסיטת המדינה בסן פרנסיסקו  Wayne State University College of Fine, Performing, and Communication Arts 
 בן או בת זוג:  Kasia Ostlun (2001–?) 
 מספר צאצאים:  5 
 פרסים והוקרה:  פרס אמי לשחקן הטוב ביותר בסדרה קומית (2015)  פרס גלובוס הזהב (2015)  פרס אמי לשחקן הטוב ביותר בסדרה קומית (2016)  פרס סטלייט  כוכב בשדרת הכוכבים בהוליווד 
 פרופיל ב-IMDb
 
ג'פרי טמבור, (2014)
ג'פרי מייקל טמבור (באנגלית: Jeffrey Michael Tambor; נולד ב-6 ביולי 1944) הוא שחקן קולנוע וטלוויזיה יהודי-אמריקאי, זוכה פרס גלובוס הזהב, פרס אמי ופרס גילדת שחקני המסך. מוכר מהופעותיו בסדרות "המופע של לארי סנדרס", "משפחה בהפרעה" ו-"טרנספרנט" ובסרטים "נערה בהפרעה", "הגרינץ'" "הלבוי", "הלבוי 2: צבא הזהב", "סופרהירו" ו"בדרך לחתונה עוצרים בווגאס".
ביוגרפיה

טמבור נולד בסן פרנסיסקו שבארצות הברית לאיליין ובארני טמבור. גדל במשפחה יהודית-קונסרבטיבית ממוצא הונגרי.
טמבור למד ב"אוניברסיטת המדינה בסן פרנסיסקו" ולאחר מכן עבר ל"אוניברסיטת ווין סטייט" דטרויט שם קיבל את תואר מוסמך אוניברסיטה.
קריירה

את קריירת המשחק שלו החל טמבור ב-1979 במותחן הפשע מועמד 2 פרסי אוסקר "וצדק לכל" בכיכובו של אל פצ'ינו.
לאחר עשור וחצי די פושרים מבחינה קולנועית עם הופעות בתפקידי משנה במספר סרטים זוטרים כגון: "תעצרו את העיר אני רוצה לרדת", "מיסטר אמא" ו"החיים בזבל" הגיעה פריצתו של טמבור כשנבחר לשחק בתפקיד ראשי בסדרה הקומית המצליחה "המופע של לארי סנדרס".
בסדרה גילם טמבור את הנק קינגסלי, קריין התוכנית וה"סייד-קיק של סנדרס". קינגסלי מנסה לעיתים קרובות לקדם את עסקיו ואת עצמו באמצעות התוכנית וחרד למקומו בה. קינגסלי אינו מודע למבוכות שלהן הוא גורם עקב טפשותו. 
על תפקידו בתוכנית קיבל טמבור 4 מועמדויות לפרס אמי.
ב-1998 שיחק טמבור בדרמת המסתורין "לפגוש את ג'ו בלאק" בכיכובם של אנתוני הופקינס ובראד פיט, בסרט מגלם טמבור את דמותו של קווינס, בנוסף הופיע טמבור בתפקידים קטנים בקומדיות "ד"ר דוליטל" ו"משתגעים על מרי".
ב-1999 שיחק טמבור בדרמה הביוגרפית "נערה בהפרעה" בכיכובן של אנג'לינה ג'ולי, ווינונה ריידר שם גילם את ד"ר מלווין פוטס המטפל בהפרעותיה של מליסה רוו.
בשנת 2000 שיחק טמבור בתפקיד ראשי בקומדיה המשפחתית זוכת פרס האוסקר של רון הווארד "הגרינץ'", בסרט משחק טמבור את אוגוסטוס מאייהו, ראש העיר של עיירת חורף קסומה ואויבו של הגריניץ' (ג'ים קארי) עוד מתקופת ילדותם. כמו כן גילם טמבור את דמותו של מבקר האומנות היהודי קלמנט גרינברג בדרמה הביוגרפית "פולוק" המבוססת על דמותו של הצייר ג'קסון פולוק.
בשנת 2004 החל טמבור לשחק בסדרה "משפחה בהפרעה" בתור ג'ורג' בלות', המקים והמנהל לשעבר של "Bluth Company" חברת נכסי מקרקעין ונדל"ן.
על תפקידו בסדרה קיבל טמבור שתי מועמדויות לפרס אמי.
באותה שנה השתתף טמבור בסרטו של גיירמו דל טורו "הלבוי", בסרט גילם טמבור את דמותו הבדיונית של מנהל הFBI טום מאנינג.
בנוסף דיבב טמבור את דמותו המצוירת של נפטון בסרט האנימציה "בובספוג: הסרט".
ב-2008 שיחק טמבור בסרט המשך לסרט "הלבוי", "הלבוי 2: צבא הזהב" בתור טום מאנינג הפעם כראש ארגון ה-B.P.R.D, כמו כן הופיע טמבור גם בפרודיה "סופרהירו".
ב-2009 השתתף טמבור בקומדיה המצליחה "בדרך לחתונה עוצרים בבנגקוק", בסרט גילם את אביה של הכלה סיד גארנר.
ב-2014 החל לככב בסדרה "טרנספרנט" של חברת אמאזון, ובה הוא מגלם אב בשם מורט שמחליט, בגיל 70, לחשוף את זהותו כאישה טרנסג'נדרית. על תפקידו בסדרה זכה בפרס גלובוס הזהב לשחקן הטוב ביותר בסדרה קומית (2015) ובשני פרסי אמי לשחקן ראשי מצטיין בסדרה קומית (2016-2015).
בשנת 2016 שיחק בסרט המתח "רואה החשבון" לצידם של בן אפלק, אנה קנדריק וג'יי. קיי. סימונס. בשנת 2017 שיחק בסרט "סטלין מת!", אשר מתאר את מאבקי הכוחות בעקבות מותו של יוסיף סטלין ב-1953. בשנת 2020 יצא הסרט "המחנה הקסום" בו גילם את רוי פרסטון.
חיים אישיים

טמבור התחתן בשנת 1991 עם קת'רין מיטצ'ל, הנישואים החזיקו מעמד 8 שנים ולבסוף נפרד הזוג ב-1999.
בשנת 2001 נישא טמבור בשנית הפעם לקאסיה אוסטלון, להם נולדו 6 ילדים.
פילמוגרפיה > קולנוע

וצדק לכל (1979)
יום שבת ה-14 (1981)
מיסטר אמא (1983)
תעצרו את העיר, אני רוצה לרדת! (1991)
החיים בזבל (1991)
מילכוד 99 (1992)
רציחות אפופות (1994)
במשקל כבד (1995)
בריון גדול (1996)
דוקטור דוליטל (1998)
משתגעים על מרי (1998)
לפגוש את ג'ו בלאק (1998)
החבובות בחלל (1999)
ללמד את גברת טינגל (1999)
נערה בהפרעה (1999)
פולוק (2000)
הגרינץ' (2000)
זוג על תנאי (2001)
המבוקשים של מליבו (2003)
הבנק הזה הוא עני (2003)
הלבוי (2004)
בובספוג: הסרט (2004)
שוד מתוזמן (2007)
סופרהירו (2008)
הלבוי 2: צבא הזהב (2008)
המצאת השקר (2009)
בדרך לחתונה עוצרים בווגאס (2009)
מפלצות נגד חייזרים (2009)
מבצע: סוף המשחק (2010)
Lucky ‏(2011)
ווין ווין (2011)
בדרך לחתונה עוצרים בבנגקוק (2011)
פול (2011)
בשם הכסף (2012)
הנגאובר 3: חוזרים לווגאס (2013)
חג מולד מחורבן (2014)
מלך הכיתה (2015)
רואה החשבון (2016)
טרולים (2016) - דיבוב
סטלין מת! (2017)
55 צעדים (2017)
המחנה הקסום (2020)
פילמוגרפיה > טלוויזיה

הרופרים (1979-1980)
סאדאת (1983)
רוברט קנדי והזמנים שלו (1985)
בלוז לכחולי המדים (1981-1987)
מקס הדרום (1987)
בנות הזהב (1989)
חולם אמריקאי (1990)
כלי נשק של הסחת דעת המונית (1997) - סרט טלוויזיה
המופע של לארי סנדרס (1992-1998)
משפחה בהפרעה (2003-2006, 2013)
20 שנים טובות (2006)
הפמליה (2008)
Welcome to The Captain‏ (2008)
אהבה נושכת (2011)
חמש (2011) - סרט טלוויזיה
סין, אילינוי (2011) - דיבוב
שיפוץ רומנטי (2012)
טרנספרנט (2017-2014)
עם בוב ודייוויד (2015) - דיבוב
דובי גל

| --- | --- |

דובי גל ברומא, 2010
 לידה:  3 במרץ 1948 (בן 77) נתניה, ישראל 
 סוגה מועדפת:  קומדיה
 מדינה:  ישראל 
 תקופת הפעילות:  מ-1966
 עיסוק:  שחקן, במאי קולנוע
 מספר צאצאים:  2 
 פרופיל ב-IMDb
 
דובי גל ובוני גינצבורג
דובי גל (שם לידה: דב גנדלמן; נולד ב-3 במרץ 1948) הוא שחקן, קומיקאי, תסריטאי ובמאי קולנוע ישראלי. קומתו הנמוכה ושפמו הפכו לסימני הזיהוי שלו.
ביוגרפיה

דב (דובי) גל נולד וגדל בנתניה. אמו, יהודית, היא בתה של מאשה סקיבין לבית אורלוב ושל דב סקיבין. לדובי גל שתי אחיות ואח.
בשנת 1966 התגייס לצה"ל ושירת בלהקת פיקוד הצפון, יחד עם יגאל בשן, דודו דותן ועדנה לב.
בתיאטרון שיחק, בין השאר, בגרסה הראשונה של נפוליון - חי או מת! מאת נסים אלוני בשנת 1970 בתיאטרון בימות. בשנת 1971 גילם את "עוזי הרזה" בסרט "חסמבה ונערי ההפקר", באותה שנה שיחק בתפקיד אורח בסרטו של מנחם גולן "מלכת הכביש", בשנים 1974–1975 היה חלק מצוות תוכנית הטלוויזיה הסאטירית "ניקוי ראש" בעונה הראשונה. בשנת 1977 השתתף במופע בידור בשם "אדם וחֲבָל" מאת יהונתן גפן, לצד טוביה צפיר ומיקי גבריאלוב. בשנת 1978 הופיע עם טוביה צפיר בפינה סאטירית בתוכנית "עלי כותרת". בין השנים 1979–1981 השתתף מדי פעם כמנחה הפינות ההומוריסטיות בתוכנית עוד להיט.
גל הופיע בפרסומת ל"עוגת המלך" של עלית לצד חלי גולדנברג ומשה איש כסית, 
שבה נטבע המושג שהפך למטבע לשון, "גם יפה וגם אופה".
בקולנוע שיחק בסרטים: "חסמבה ונערי ההפקר" ו-"מלכת הכביש" (שניהם יצאו ב-1971), "שוד הטלפונים הגדול" (1972), "הגלולה" (1972), "נחצ'ה והגנרל" (1972), "הבלש האמיץ שוורץ" (1973), ו"מסג'יסט הצמרת" (1981). בשנת 1988 ביים את הסרט "מלך הסלים", בו גילם פקיד דואר קטן קומה המתגלה כשחקן כדורסל עילאי, כמו כן ביים את הסרט "ד.צ. חוף אילת" בשנת 1989 לצד נתן נתנזון ואילנה שושן בקומדיה המבוססת על חילופי זהויות, בעל ואישה יוצאים לחוד לחופשה עם מאהביהם באותו המלון באילת. הסרט הוא קומדיית סלפסטיק, ללא עידון מיוחד. ב-1996 הופיע בסרט הקולנוע "מי האבא?" המבוסס על עקרון דומה של חילופי זהויות, בבימויו של אלי קנר.
בשנת 2007 יצא מארז מסרטיו על גבי DVD.
גל גילם את קריוס בהצגת הילדים "קריוס ובקטוס" משנת 1982 ועד היום ביחד עם השחקנים מוצי אביב ואסף אשתר, המבוססת על ספרו של תורביון אגנר העוסק בהיגיינת הפה.
בשנת 2003 יצא אל קהל הילדים בשנית עם קלטת והצגת הילדים "דוקטור דובידו - רופא הצעצועים" שזכו להצלחה מובחרת, בזמן שגל המשיך באותה תקופה עם "קריוס ובקטוס".
בשנת 2010 גילם במחזמר "אנה ומלך סיאם" את ראש הממשלה.
בנוסף השתתף בסדרה "אהבה זה כואב" (2004) שיצרה דנה מודן, ובשנת 2006 השתתף בסרט "השכן של עמי". כמו כן הופיע בתפקידי אורח בתוכניות טלוויזיה לילדים: ב"בלאגן" שיחק מפיק מבולבל, ב"הפיג'מות" שיחק את הדלאי ככה - מנחה רוחני בערוץ החיים הנפלאים וב בשנת 1991 שיחק בסדרת הילדים "פרפר נחמד" בתוכנית איזה קצב ובמשחקים מוזיקליים בתפקיד מר טיקטוק.
בתחילת אוקטובר 2010 פסקה שופטת בית המשפט המחוזי בתל אביב, ד"ר דפנה אבניאלי, כי גל הפר זכויות יוצרים של אבירמה גולן ומישה בלכרוביץ' בהצגת הילדים "קריוס ובקטוס", הוציאה צו האוסר על המשך קיומה של ההצגה, והורתה לגל ושותפיו להעביר לתובעים דו"ח כספי על ההכנסות מההצגה, וכן חייבה את הנתבעים בהוצאות משפט של התובעים בסך 40,000 שקלים.
בשנת 2015 השתתף בסדרת המערכונים של שלישיית מה קשור - "אנחנו במפה", בתפקיד רמי חרטה. באותה השנה הוציא הראפר רון נשר שיר בשם "דוביגל" הקרוי על שמו, ביחד עם הזמרים סטטיק ובן-אל תבורי.
בפברואר 2017 העלה הצגה בשם "דיבורים מהרוכסן", שאותה ביים וכתב במשותף עם יריב גוטליב. ההצגה נכתבה בהשראת "מונולוגים מהווגינה" ומדברת על חיי המין בעשור השביעי.
גל מתגורר ברמת השרון, ואב לשתי בנות.
הערות שוליים

↑  עמוד ההצגה באתר "הבמה"
↑  זיו גולדפישר, קריוס ובקטוס בהלם: דובי גל הפסיד לאבירמה גולן בקרב על המחזה, באתר nrg‏, 18 באוקטובר 2010
↑  רון נשר - #דוביגל
| --- | --- |
בקרת זהויות :  NLI: 987007296058105171  ISNI: 0000 0003 7011 7960  VIAF: 241274145   WorldCat (עם VIAF): 241274145
ג'רמי אלן וייט

| --- | --- |

 לידה:  17 בפברואר 1991 (בן 34) ניו יורק, מדינת ניו יורק, ארצות הברית ארצות הברית
 מדינה:  ארצות הברית 
 תקופת הפעילות:  מ-2006
 מקום לימודים:  בית הספר המקצועי לאמנויות הבמה 
 בת זוג:  אדיסון טימלין
 מספר צאצאים:  2
 פרסים והוקרה:  פרס גלובוס הזהב לשחקן הטוב ביותר - סדרה מוזיקלית או קומדיה (2022)  פרס גלובוס הזהב לשחקן הטוב ביותר - סדרה מוזיקלית או קומדיה (2023)  פרס אמי לשחקן הטוב ביותר בסדרה קומית (2023)  Critics' Choice Television Award for Best Actor in a Comedy Series (2023)  פרס גילדת שחקני המסך למשחק מצטיין לשחקן בסדרת קומדיה (2023)  פרס אמי לשחקן הטוב ביותר בסדרה קומית (2024) 
 פרופיל ב-IMDb
 
ג'רמי אלן וייט (באנגלית: Jeremy Allen White; נולד ב-17 בפברואר 1991) הוא שחקן קולנוע וטלוויזיה אמריקאי, זוכה 3 פרס גלובוס הזהב, 2 פרסי גילדת שחקני המסך ופרס אמי לבידור בפריים טיים לשחקן ראשי בסדרת קומדיה עבור משחקו בסדרה "הדוב". הוא מוכר גם עקב משחקו בתור פיליפ "ליפ" גלאגר בסדרת הטלוויזיה "חסרי בושה".
בשנת 2025 יעלה סרט בכיכובו שבו יגלם את הזמר ברוס ספרינסטין, הסרט הביוגרפי ''Deliver me from nowhere'' .
ביוגרפיה

לפני שנפגשו זה עם זה, הוריו של וייט עברו שניהם לניו יורק כדי לקדם את קריירת המשחק שלהם. אמו במקור מצפון קרוליינה. לאחר שהכירו, הופיעו יחד על הבמה במשך מספר שנים והתחתנו, בני הזוג סיימו את קריירת המשחק שלהם והשיגו עבודות שיעזרו להם לפרנס את משפחתם החדשה.
לאורך כל בית הספר היסודי היה וייט רקדן, כשרקד בעיקר סטפס, מחול ג'אז ובלט. בגיל 13 עם כניסתו לתוכנית ריקודים בחטיבת הביניים, החליט וייט לפרוש מריקוד ווהחל ללמוד משחק.
קריירה

בשנת 2006 קיבל את תפקידו הראשון לצד ויליאם הרט וג'וליאנה מרגוליס בסרט הדרמה העצמאי "Beautiful Ohio" של הבמאי צ'אד לאו, אחיו של השחקן רוב לאו.
בשנת 2011 החל לשחק בסדרת הטלוויזיה האמריקאית "חסרי בושה" ברשת שואוטיים, כשהוא משחק בתפקיד פיליפ "ליפ" גלאגר. את תפקידו בסדרה סיים לאחר 11 עונות מצליחות ועד לביטולה של הסדרה בשנת 2021.
בשנת 2022 גילם דמות ראשית בדרמה "הדוב" את השף כרמי ברזאטו, עליו זכה בפרס אמי לבידור בפריים טיים לשחקן ראשי בסדרת קומדיה, בשני פרס גילדת שחקני המסך ובשני פרסי גלובוס הזהב לשחקן הטוב ביותר בסדרת קומדיה או סדרה מוזיקלית.
בשנת 2022 הצטלם לסרט הקולנוע "The Iron Claw" בו גילם את דמותו של המתאבק קרי פון אריק (אנ'); הסרט עתיד לצאת לאקרנים במהלך שנת 2023.
חיים אישיים

בשנת 2008 החל לנהל מערכת יחסים עם השחקנית אדיסון טימלין, אותה הכיר על סט הסרט "אחרי בית הספר". השניים התארסו ב-12 באפריל 2019, ונישאו ב-18 באוקטובר 2019. לשניים נולדה בת ב-20 באוקטובר 2018, ובת נוספת בדצמבר 2020. ב-2023 הוא ואשתו החלו בהליך גירושין. בדצמבר 2023 פורסם כי החל לצאת עם הזמרת רוסליה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | Beautiful Ohio | קלייב בצעירותו |  |
| 2007 | The Speed of Life | סאמר |  |
| 2008 | אחרי בית הספר | דייב |  |
| 2010 | 12 | צ'ארלי |  |
| 2012 | The Time Being | גאס |  |
| 2013 | סרט 43 | קווין מילר | מערכון בסרט בשם "חינוך ביתי" |
| 2013 | Bad Turn Worse | בובי |  |
| 2014 | Rob the Mob | רוברט אובה |  |
| 2018 | After Everything | אליוט |  |
| 2020 | וינה והפנטומים | פרדי |  |
| 2020 | יחידת נופש | ג'וש |  |
| 2021 | עוגת יום הולדת | תומאסו |  |
| 2023 | ציפורניים | ריאן |  |
| 2023 | You Can't Win | סמיילר |  |
| 2023 | המתאבקים | קרי פון אריק (אנ') |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | Conviction | ג'ק פלפס | פרק: "Deliverance" |
| 2007–2008 | חוק וסדר | ג'רמי / אנדי סטיל | 2 פרקים |
| 2010 | חוק וסדר: מדור מיוחד | מייקל פאריסי | פרק: "Torch" |
| 2011–2021 | חסרי בושה | פיליפ "ליפ" גלאגר | תפקיד ראשי (11 עונות); 134 פרקים |
| 2018 | הומקאמינג (אנ') | שרייר | 4 פרקים |
| 2022–2023 | הדוב | כרמן "כרמי" ברזאטו | תפקיד ראשי; 8 פרקים |
פרסים ומועמדויות

| שנה | פרס | קטגוריה | עבור | תוצאה | מקור |
| --- | --- | --- | --- | --- | --- |
| 2014 | פרס בחירת מבקרי הטלוויזיה | שחקן המשנה הטוב ביותר | חסרי בושה | מועמדות |  |
| 2023 | פרס גלובוס הזהב | השחקן הטוב ביותר בסדרת טלוויזיה - מחזמר או קומדיה | הדוב | זכייה |  |
| 2023 | פרס בחירת מבקרי הטלוויזיה | השחקן הטוב ביותר בסדרה קומית | הדוב | זכייה |  |
| 2023 | פרס האקדמיה האוסטרלית לאמנויות הקולנוע והטלוויזיה הבינלאומי | השחקן הטוב ביותר בסדרה | הדוב | מועמדות |  |
| 2023 | פרס גילדת שחקני המסך | ההופעה הטובה ביותר של שחקן בסדרה קומית | הדוב | זכייה |  |
| 2023 | פרס סטלייט | השחקן הטוב ביותר בסדרת דרמה או ז'אנר | הדוב | מועמדות |  |
| 2023 | פרס TCA | הישג אישי בקומדיה | הדוב | מועמדות |  |
| 2024 | פרס גלובוס הזהב | השחקן הטוב ביותר בסדרת טלוויזיה - מחזמר או קומדיה | הדוב | זכייה |  |
| 2024 | פרס בחירת מבקרי הטלוויזיה | השחקן הטוב ביותר בסדרה קומית | הדוב | זכייה |  |
| 2024 | פרס אמי לבידור בפריים טיים | השחקן הראשי הטוב ביותר בסדרה קומית | הדוב | זכייה |  |
| 2024 | פרס האקדמיה האוסטרלית לאמנויות הקולנוע והטלוויזיה הבינלאומי | השחקן הטוב ביותר בסדרה | הדוב | זכייה |  |
| 2024 | פרס בחירת הקהל | כוכב הטלוויזיה של השנה | הדוב | מועמדות |  |
| 2024 | פרס בחירת הקהל | כוכב השנה בטלוויזיה הקומית | הדוב | זכייה |  |
| 2024 | פרס גילדת שחקני המסך | ההופעה הטובה ביותר של שחקן בסדרה קומית | הדוב | זכייה |  |
| 2024 | פרס גילדת שחקני המסך | ההופעה הטובה ביותר של אנסמבל בסדרה קומית | הדוב | זכייה |  |
| 2024 | פרס סטלייט | השחקן הטוב ביותר בקומדיה או סדרה מוזיקלית | הדוב | זכייה |  |
| 2024 | פרס TCA | הישג אישי בקומדיה | הדוב | מועמדות |  |
| 2024 | פרס אמי לבידור בפריים טיים | השחקן הראשי הטוב ביותר בסדרה קומית | הדוב | זכייה |  |
| 2025 | פרס גלובוס הזהב | השחקן הטוב ביותר בסדרת קומדיה או סדרה מוזיקלית | הדוב | זכייה |  |
| 2025 | פרס סטלייט | השחקן הטוב ביותר בקומדיה או סדרה מוזיקלית | הדוב | מועמדות |  |
מרשה קרוס

| --- | --- |

 לידה:  25 במרץ 1962 (בת 62) מרלבורו, ארצות הברית 
 מדינה:  ארצות הברית 
 תקופת הפעילות:  מ-1984 
 מקום לימודים:  בית הספר ג'וליארד  אוניברסיטת אנטיוק  מכללת אנטיוק 
 מספר צאצאים:  2 
 פרופיל ב-IMDb
 
מרשה קרוס (באנגלית: Marcia Cross, נולדה ב-25 במרץ 1962) היא שחקנית טלוויזיה וקולנוע אמריקאית הידועה בעיקר בתפקידה כברי ואן די קאמפ בסדרה "עקרות בית נואשות".
ביוגרפיה

קרוס נולדה במרלבורו שבמסצ'וסטס כאמצעית מבין שלוש בנות במשפחה קתולית, אמה מורה ואביה מנהל אישי, סיימה את לימודיה בבית הספר ג'וליארד בניו יורק וכן לימודי פסיכולוגיה באוניברסיטת אנטוניץ' בלוס אנג'לס.
התפקיד הראשון שלה היה באופרת הסבון "The Edge of Night". מאוחר יותר היא שיחקה גם באופרות הסבון "נוטס לנדינג" ו"לחיות את החיים".
מ-1992 במשך שש שנים, השתתפה בסדרת הדרמה "מלרוז פלייס", בתפקיד קימברלי שואו. לאחר מכן נטלה הפסקה ממשחק לטובת לימודים. בשנת 1996 שיחקה בסרט הטלוויזיה של ABC "כל מה שהיא אי פעם רצתה" בתור אישה צעירה הנואשת לילד אך אינה יכולה להסתכן בהריון בגלל התרופות שעליה ליטול כדי לשלוט בהפרעה הדו-קוטבית שלה.
בין השנים 1997–2005 שיחקה במספר סדרות בתפקידי אורח, בהן "CSI", "אלי מקביל", "מלך השכונה" ו"סיינפלד" כרופאת עור שסיינפלד יוצא עימה.
ב-2005 שיחקה במשך כשנה בסדרה "אוורווד" ועזבה לטובת התפקיד של ברי ואן די קאמפ ב"עקרות בית נואשות", על תפקיד זה הייתה מועמדת לפרס אמי ולשלושה פרסי גלובוס הזהב. ב-2018 השתתפה בסדרת הרשת "Youth & Consequences", אשר שודרה ביוטיוב פרימיום.
חיים אישיים

קרוס הייתה בת זוגו של השחקן ריצ'רד ג'ורדן שהיה מבוגר ממנה ב-25 שנה. בשנת 1993 נפטר ג'ורדן מגידול במוח. בשנת 2006 התחתנה עם המתווך טום מהוני.
זמן קצר לאחר חתונתם עברה הפריה חוץ גופית ובפברואר 2007, זמן קצר לפני יום הולדתה ה-45 ילדה תאומות.
ביוני 2019 חשפה קרוס כי היא נאבקה בסרטן פי-הטבעת וכרגע הגידול נמצא בנסיגה.
טלילה לוי בן-זכאי

| --- | --- |

 לידה:  3 בדצמבר 1930 ירושלים, פלשתינה (א"י)
 פטירה:  22 ביולי 2023 (בגיל 92) תל אביב-יפו, ישראל
 מדינה:  ישראל ישראל
 השכלה:  הגימנסיה העברית רחביה  מכללת לוינסקי לחינוך 
 תקופת הפעילות:  1951–2023 (כ־72 שנים)
 בן זוג:  אורי לוי
 
טלילה בן זכאי ב-1953
טלילה לוי בן-זכאי (3 בדצמבר 1930 – 22 ביולי 2023) הייתה שחקנית תיאטרון, עיתונאית ותסריטאית ישראלית.
ביוגרפיה

טלילה בן-זכאי נולדה ב-1930 בירושלים, בת לשרה לבית טנצמן ויוחנן בן-זכאי לבית גלוברמן מסטולין שברוסיה הלבנה. גרה במעונות עובדים א' ולמדה בגימנסיה העברית רחביה בירושלים ובסמינר "אשכולי" לגננות. במקביל הייתה חברה בתנועת הצופים. בגיל 16 גויסה ל"הגנה" והוצבה בקורס קשר. יום לאחר החלטת האו"ם על תוכנית החלוקה (1947) נשלחה לפתוח את תחנת הקשר בשכונת ימין משה, נוכח העיר העתיקה.
בנובמבר 1948 שוחררה מצה"ל כדי להשלים לימודיה בסמינר לוינסקי, בשל הצורך הלאומי בעובדי הוראה עם בוא גל העלייה הגדול. לאחר 3 שנות הוראה עברה לעבוד במחלקת הצופן של משרד החוץ, ובמקביל הצטרפה לתיאטרון זירה בניהולו של מיכאל (מיקו) אלמז, תיאטרון חובבים אוונגרדי. ב"זירה" שיחקה, בין השאר, בהצגות "נער השעשועים של העולם המערבי", "המעגל המרובע" ו"בדלתיים סגורות" של ז'אן-פול סארטר. ב-1953 הוזמנה להופיע בתיאטרון "האהל" בהצגות כמו "העיר הזאת", "הדגן הוא ירוק", "מתחת לגשר", "דרך הטבק" ועוד. בן-זכאי למדה משחק אצל פאני לוביץ', פיתוח קול אצל לולה שנצר, והתקבלה לבית הספר למשחק של התיאטרון הקאמרי.
ב-26 בדצמבר 1954 נישאה בן-זכאי לשחקן אורי לוי, שאותו הכירה בתיאטרון "האהל". לזוג נולדה בת אחת. ב-1955 עברה ביחד עם לוי לתיאטרון הקאמרי והשתתפה בהצגות "ירמה", "אגדות לוד", "תק על תק" ועוד.
לאחר מלחמת סיני נקלע התיאטרון למשבר וחבריו נקראו לחפש מקור פרנסה חלופי. בן-זכאי נענתה להצעת גלי צה"ל להצטרף לצוות העורכים בתחנה, לתוכניות כמו: "כרטיס כניסה", "דואר צבאי 1005 – תוכנית כבקשתך לקטעים נדירים", "הערב" – תוכנית ראיונות ראשונה בשידור חי לצדו של משה בן אפרים, ובהמשך ישעיהו בן-פורת, דן פתיר, שמואל שגב ואחרים, "מקום טוב באמצע" עם יצחק בן-נר, "רוליטה", "האדם השלישי", "בשעה זו" ועוד.
ב-1962 הוזמנה לערוך את מדור התרבות של העיתון "מעריב", ונשארה בעיתון עד צאתה לגמלאות. במסגרת עבודתה ב"מעריב" הגישה במשך מספר שנים מדי שבת בבוקר על בימת התיאטרון הקאמרי את "שבתרבות", לצדו של אבי בטלהיים.
בן-זכאי פרסמה שני ספרים: האחד לנוער – "אחרי הצלצול השלישי" – עם איורים של זאב (עם עובד, 1979), והאחר לתינוקות – "יומומן" לתיעוד שנת החיים הראשונה (עיצוב ואיורים: ציפי אלסטר, דגנית סלנט, ספרית מעריב, תשמ"ט 1988).
בן-זכאי כתבה תסריטים לקולנוע ("השכונה שלנו", "התרוממות") ולטלוויזיה ("אליק בליק בום" לילדים, והדרמות: "דודי ורעי" ו"מקרה גבול"), וכן תסכיתים לרדיו.
משנת 1996 ועד למותה בן-זכאי הייתה חברה בעמותת ליל"ך – לחיות ולמות בכבוד, ובמסגרת התנדבותה בעמותה היא ריכזה את הוצאת הביטאון "חיים בכבוד", היוצא לאור פעמיים בשנה.
בן-זכאי התגוררה בתל אביב. הייתה אם לבת.
הערות שוליים

↑  מיכאל הנדלזלץ, מאחורי הקלעים של התיאטרון הישראלי, באתר הארץ, 12 ביוני 2012
↑  זאב רב-נוף, דפים מפנקסו של סאלח שבתי, דבר, 19 בנובמבר 1968
↑  נירית אנדרמן, כשאורי זוהר הרגיז את הגששים, באתר הארץ, 18 באוקטובר 2012
↑  אורי לוי – תולדות חיים, באתר שח"ם.
| --- | --- |
בקרת זהויות :  NLI: 987009349244905171  VIAF: 7161149680434941115   WorldCat (עם VIAF): 7161149680434941115
זנדאיה

| --- | --- |
זנדאיה, 2019
זנדאיה, 2019
 לידה:  1 בספטמבר 1996 (בת 28) ארצות הברית אוקלנד, קליפורניה, ארצות הברית
 שם במה:  זנדאיה
 שם לידה:  זנדאיה מארי סטורמר קולמן
 סוגה מועדפת:  פופ רוק, R&B עכשווי, דאנס-פופ 
 מדינה:  ארצות הברית 
 תקופת הפעילות:  מ-2009
 עיסוק:  שחקנית, זמרת רקדנית ודוגמנית
 מקום לימודים:  תיכון אוק פארק (2015)  קונסרבטוריון האמריקאי לתיאטרון  Oakland School for the Arts  California Shakespeare Theater 
 בן זוג:  טום הולנד (2021-הווה)
 פרסים והוקרה:  פרס אמי לשחקנית הטובה ביותר בסדרת דרמה (2020)  פרס סאטורן לשחקנית המשנה הטובה ביותר (2019)  פרס אמי לשחקנית הטובה ביותר בסדרת דרמה (2022)  טיים 100 (2022)  פרס גלובוס הזהב לשחקנית הטובה ביותר – סדרות דרמה (2023)  פרס סטלייט לשחקנית הטובה ביותר בסדרת דרמה (2020)  פרס בחירת הילדים לשחקנית הטלוויזיה האהובה ביותר (2017)  פרס בחירת הילדים לשחקנית הטלוויזיה האהובה ביותר (2019)  פרס Black Reel לשחקנית יוצאת מן הכלל, סדרת דרמה (2020)  פרס בחירת הילדים לשחקנית הטלוויזיה האהובה ביותר (2016)  פרס קריסטל (2021)
 https://www.zendaya.com/
 פרופיל ב-IMDb
 חתימה:   
 
זנדאיה מארי סטורמר קולמן (באנגלית: Zendaya Maree Stoermer Coleman; נולדה ב-1 בספטמבר 1996), המוכרת בשמה הפרטי זנדאיה (Zendaya) היא שחקנית, זמרת, דוגמנית ורקדנית אמריקאית. ידועה בשל תפקידיה בסדרות "שייק" ו"קייסי אנדרקאבר" של ערוץ דיסני, השתתפותה בסרטי חולית וספיידרמן, ובעיקר על כיכובה בתפקיד הראשי בסדרת הדרמה "אופוריה" עליו זכתה בשני פרסי אמי. בשנת 2022 נבחרה על ידי מגזין טיים לרשימת "100 האנשים המשפיעים ביותר בעולם".